smcproject/ml-wiki-sentences huggingface dataset:
ഘർഷണമില്ലാതെ ജീവിക്കുക അസാധ്യം തന്നെ എന്നു പറയാം നമ്മെ നടക്കാൻ സഹായിക്കുന്നത് തറയും കാലും തമ്മിലുള്ള ഘർഷണ ബലമാണ് വാഹനങ്ങളും മറ്റും ബ്രേക്ക് ഉപയോഗിച്ച് നിർത്തണമെങ്കിൽ ഘർഷണം കൂടിയേ തീരൂ ഭിത്തിയിലും മറ്റും ആണി പോലുള്ള വസ്തുക്കൾ ഉറപ്പിച്ച് നിർത്താൻ സഹായിക്കുന്നതും ഘർഷണം തന്നെ ഉരസലിലൂടെ തീയുണ്ടാകാൻ സഹായിക്കുന്നതും ഘർഷണം തന്നെയാണ് ഉൽക്കകളിൽ നിന്നും മറ്റു ഭൂമിയെ ഒരു പരിധിവരെ സംരക്ഷിക്കാനും ഘർഷണം സഹായിക്കുന്നു.
അന്തരീക്ഷവുമായുള്ള ഘർഷണത്തിൽ ഉൽക്കകൾ കത്തിപ്പോകുന്നതിനാൽ അവ ഭൂപ്രതലത്തിൽ എത്തുന്നില്ല
ഘൽജി ഇംഗ്ലീഷ് വിലാസം https://ml.wikipedia.org/wiki/Ghilzai Part of a series on Pashtuns Art Culture Diaspora Land Language Tribes Kingdoms Khilji Lodi Suri Hotaki Durrani Barakzai Karrani dynasty Azad khan Afghan Religion Islam ക സ തി
അഫ്ഗാനിസ്താനിലേയും പാകിസ്താനിലേയും പ്രധാനപ്പെട്ട ജനവിഭാഗമായ പഷ്തൂണുകളിലെ ഒരു ഉപവിഭാഗമാണ് ഘൽജികൾ .
ഗിൽസായ് ( പഷ്തു : غرزی ), ഘിൽജി , ഗർസായ് തുടങ്ങിയ പേരുകളിലും അറിയപ്പെടുന്നു.
ജനസംഖ്യാടിസ്ഥാനത്തിൽ ദുറാനികൾക്കു പിന്നിൽ പഷ്തൂണുകളിലെ രണ്ടാമത്തെ വിഭാഗമാണിവർ.
കന്ദഹാറിനും കാബൂളിനും ഇടയിലുള്ള തെക്കുകിഴക്കൻ അഫ്ഗാനിസ്താൻ പ്രദേശത്താണ് ഇവർ പ്രധാനമായും അധിവസിക്കുന്നത്.
ഇതിനു പുറമേ, സുലൈമാൻ മലകളിലൂടെ , പാകിസ്താനിലേക്കും ഇവരുടെ ആവാസമേഖല നീണ്ടൂകിടക്കുന്നു.
ഇവർ യഥാർത്ഥത്തിൽ അഫ്ഗാനികൾ അല്ലെന്നും തുർക്കിക് പാരമ്പര്യമുള്ളവരാണെന്നും കരുതുന്നു എങ്കിലും പഷ്തൂണുകളുടെ ഭാഷയായ പഷ്തുവും മറ്റു സ്വഭാവസവിശേഷതകളും സ്വീകരിച്ച് പഷ്തൂണുകളിലലിഞ്ഞു ചേർന്നവരാണ് എന്നു കരുതപ്പെടുന്നു.
ചരിത്രം പ്രമാണം:Mirwais-Hotak.jpeg ആദ്യത്തെ പഷ്തൂൺ സാമ്രാജ്യമായ ഹോതകി സാമ്രാജ്യത്തിന്റെ സ്ഥാപകനായ മിർ വായ്സ് ഹോതക്
പൊതുവേ നാടോടികളായിരുന്ന അഫ്ഗാനിസ്താനിലെ പഷ്തൂണുകൾക്കിടയിൽ ശക്തമായ ഒരു സാമ്രാജ്യം ആദ്യമായി കെട്ടിപ്പടുക്കാനായത് ഘൽജികൾക്കാണ്.
1627-ൽ സഫവി സാമ്രാജ്യത്തിലെ ഷാ അബ്ബാസ് കന്ദഹാർ പിടിച്ചടക്കിയതിനെത്തുടർന്ന്, സഫവികളുടെ ആശിർവാദത്തോടെ അബ്ദാലി (ദുറാനി) പഷ്തൂണുകൾ വൻ‌തോതിൽ ഹെറാത്തിലേക്ക് മാറിത്താമസിച്ചു.
അബ്ദാലികളെ പെരുമാറ്റദൂഷ്യം നിമിത്തം ഹെറാത്തിലേക്ക് നാടുകടത്തുകയായിരുന്നു എന്നും പറയപ്പെടുന്നു.
അബ്ദാലികളുടെ തിരോധാനം മൂലം കന്ദഹാറിൽ ഘിൽജികളുടെ ശക്തിയും സ്വാധീനവും വർദ്ധിച്ചു.
നൂറ്റാണ്ടിന്റെ അവസാനമായപ്പോഴേക്കും, ഇവർ, അക്കാലത്തെ കാബൂളിലെ മുഗൾ ഭരണാധികാരിയും രാജകുമാരനുമായിരുന്ന ഷാ ആലവുമായി (പിൽക്കാലത്ത് ബഹദൂർ ഷാ എന്നറിയപ്പെട്ടു) രഹസ്യസഖ്യത്തിലേർപ്പെട്ടു.
1709-ൽ  ഇവർ കലാപമുയർത്തി സഫവികളിൽ നിന്നും കന്ദഹാർ പിടിച്ചെടുത്ത് സ്വയംഭരണം പ്രഖ്യാപിച്ചു.
മിർ വായ്സ് ഹോതകിന്റെ നേതൃത്വത്തിലായിരുന്നു ഘൽജികളുടെ ഈ മുന്നേറ്റം.
അതുകൊണ്ട് അവരുടെ സാമ്രാജ്യം ഹോതകി സാമ്രാജ്യമെന്നറിയപ്പെടുന്നു .
ഹോതകി സാമ്രാജ്യത്തിന് തെക്കൻ അഫ്ഗാനിസ്താനു പുറമേ കുറച്ചുകാലത്തേക്ക് പേർഷ്യയിലും ആധിപത്യം സ്ഥാപിക്കാനായി.
എങ്കിലും അധികകാലം ഈ സാമ്രാജ്യത്തിന് പിടിച്ചുനിൽക്കാനായില്ല.
പേർഷ്യൻ സാമ്രാട്ടായിരുന്ന നാദിർ ഷാ , 1729-ൽ പേർഷ്യയിലേയും, 1738-ൽ കന്ദഹാറിലേയും ഘൽജി ഭരണത്തിന് അന്ത്യം വരുത്തി.
പതിനെട്ടാം നൂറ്റാണ്ടിന്റെ പകുതിയിൽ അഹ്മദ് ഷാ അബ്ദാലിയുടെ നേതൃത്വത്തിൽ ദുറാനി പഷ്തൂണുകൾ‌ അഫ്ഗാനിസ്താന്റെ മുഴുവൻ അധികാരവും കൈക്കലാക്കി.
അന്നുമുതൽ ഘിൽജികൾക്ക് അഫ്ഗാനിസ്താനിലെ രാഷ്ട്രീയകാര്യങ്ങളിൽ നിർണായകസ്വാധീനം ചെലുത്താൻ സാധിച്ചിട്ടില്ല.
എങ്കിലും ഭരണാധിപർക്ക് ഇവർ എന്നും പ്രശ്നങ്ങൾ സൃഷ്ടിച്ചിരുന്നു.
അതുപോലെ ഇവർക്കുനേരെയുണ്ടായ എല്ല നിയന്ത്രണശ്രമങ്ങളേയും ഇവർ ചെറുത്തു.
പല ഗ്രന്ഥങ്ങളിലും ഇവർക്ക് പഷ്തൂൺ പാരമ്പര്യം (ഇന്തോ-ഇറാനിയൻ ആര്യൻ) കൽപ്പിച്ചുകൊടുക്കുന്നുണ്ടെങ്കിലും ഇവർ തുർക്കിക് വംശക്കാരാണെന്നാണ് പഠനങ്ങളിൽ വ്യക്തമാകുന്നത്.
തുർക്കികളുടെ ഖലാജ് അഥവാ ക്വാർലൂക്/ഖല്ലാക് വംശപാരമ്പര്യമുള്ളവരാണ് ഇവർ.
ടിയാൻ ഷാൻ മലകൾക്ക് വടക്കുള്ള ഇസിക് കൂൻ തടാകത്തിൽ നിന്ന് ഇവർ തെക്കും പടിഞ്ഞാറൂം ദിശയിൽ നീങ്ങുകയും എട്ടാം നൂറ്റാണ്ടിൽ ഗോറിൽ അഭയം നേടുകയും, അവിടെ നിന്ന് കാലക്രമേണ, ഗസ്നിക്കും കന്ദഹാറിനുമിടക്കുള്ള പ്രദേശത്ത് വാസമാരംഭിച്ചെന്നും കരുതുന്നു.
എന്നാൽ തബാഖത് ഇ-നാസിരി എന്ന ഗ്രന്ഥത്തെ ആസ്പദമാക്കി, ഘിൽജികൾ പഷ്തൂണുകളാണെന്ന് വാദിക്കുന്നവരുമുണ്ട്.
പത്താം നൂറ്റാണ്ടിലെ അറബി ഭൂമിശാസ്ത്രജ്ഞരുടെ അഭിപ്രായപ്രകാരവും, ഘൽജികൾ, ഖലാജ് തുർക്കിക് വംശജരാണ്.
ഹിന്ദിനും ഗോറിന് പുറകിലുള്ള സിജിസ്താനിലും ഇടയിൽ വസിക്കുന്ന ഖലാജ് തുർക്കികൾക്ക് കന്നുകാലിവളർത്തലായിരുന്നു പ്രധാന തൊഴിൽ എന്നാണ് 930-ൽ ഇസ്താഖ്രി എന്ന അറബ് ഭൂവൈജ്ഞാനികൻ വിവരിക്കുന്നത്.
ഗസ്നി, കാബൂൾ, ഇസ്താക് , സകവന്ദ് എന്നിവിടങ്ങളിൽ വസിച്ചിരുന്ന ഇവരുടെ കൈവശം ധാരാളം ചെമ്മരിയാടുകളുണ്ടായിരുന്നെ ഹുദൂദ് അൽ ആലത്തിൽ പറയുന്നു.
ബൽഖ് , തുർക്കാനിസ്താൻ , ബുസ്ത് , ഗുസ്ഗനാൻ , തുടങ്ങിയ പ്രദേശങ്ങളിലെല്ലാം ഖലാജ് തുർക്കികൾ ധാരാളമായി പാർത്തിരുന്നു എന്നും അതിൽ പറയുന്നു.
1200-നോടടുപ്പിച്ച് രചിക്കപ്പെട്ട മുഹമ്മദ് ബിൻ നജീബ് ബക്രാന്റെ ജഹാൻ നാമ എന്ന ഗ്രന്ഥത്തിൽ ഖലാഖ് ഘട്ടത്തിൽ നിന്നും സബൂളിസ്താനിലേക്ക് കുടിയേറിയവരാണ് ഖലാജ് തുർക്കികൾ എന്നുപറയുന്നു.
ഖലാഖ് തുർക്കികളുടെ സംഘത്തിൽ നിന്ന് ഏഴോ എട്ടോ നൂറ്റാണ്ടിൽ വേർപെട്ടുവന്ന ഖലാജ് തുർക്കികൾ, തെക്കുഭാഗത്തേക്ക്ക് നീങ്ങുകയും അമു ദര്യ കടന്ന്, പത്താം നൂറ്റാണ്ടിന്റെ മദ്ധ്യത്തോടെ ഗോറിന് ചുറ്റുമായി ഗസ്നിയിലും കാബൂളിലും വടക്ക് ബൽഖിലും തുഖാറീസ്താനിലുമായി അഫ്ഗാനിസ്താനിൽ ഇവരുടെ സാന്നിധ്യം വ്യാപകമാക്കി.
അഫ്ഗാനിസ്താന്റെ വടക്കും പടിഞ്ഞാറുമുള്ള മേച്ചിൽപ്പുറങ്ങൾക്കായും അറബ് അധിനിവേശത്തേയും തുടർന്ന് ഇക്കാലത്ത് ഇവർ തെക്കോട്ട് നീങ്ങി.
ഇവരിൽ ഒരു കൂട്ടർ ഗോറിൽ അഭയം പ്രാപിച്ചു.
മറ്റുചിലർ ഗസ്നിയുടെ പരിസരത്ത് വാസമുറപ്പിച്ചു.
മറ്റുചിലരാകട്ടെ ഇന്ത്യയിലേക്ക് കടക്കുകയും ചെയ്തു.
ഇന്ത്യയിലേക്ക് കടന്ന ഘിൽജികൾ, 1288-ൽ ദില്ലിയിൽ ഘിൽജി രാജവംശം സ്ഥാപിച്ചു.
അഫ്ഗാനിസ്താനിൽ വാസമുറപ്പിച്ചവരാണ് ആധുനിക ഘിൽജികളൂടെ മുൻഗാമികൾ.
ഘൽജികളുടെ ഐതിഹ്യപരമായ വിശ്വാസമനുസരിച്ച് ഇവർ ഒരു പഷ്തൂൺ സ്ത്രീക്ക് മറ്റേതോ വംശത്തിലുള്ള പുരുഷനിൽ ജനിച്ച പരമ്പരയാണ് എന്നാണ്.
ഇതും ഘൽജികളും ഖലാജ് തുർക്കികളും തമ്മിലുള്ള ബന്ധത്തെ കൂടുതൽ സാധൂകരിക്കുന്നു.
കുറിപ്പുകൾ ൧ ഗ്രന്ഥകർത്താവായ മിൻഹാജ് ഇ-സിറാജ് 1227-ൽ ഗസ്നി സന്ദർശിച്ചിട്ടുണ്ട് അവലംബം
ങോടിൻയിം
ദക്ഷിണ വിയറ്റ്നാമിലെ രാഷ്ട്രീയക്കാരനായിരുന്നു ങോടിൻയിം .
( Vietnamese: [ŋō ɗìn jîəmˀ ] ⓘ ; 3 January 1901 – 2 November 1963) .1954ൽ വിദേശ ആധിപത്യത്തിൽ നിന്നും വിയറ്റ്നാമിനെ മോചിപ്പിച്ച ശേഷം പ്രധാനമന്ത്രി പദത്തിലിരുന്ന വ്യക്തിയായിരുന്നു ങോടിൻയിം.
1955 ഒക്ടോബറിൽ നടന്ന ഹിത പരിശോധനയിൽ ഇദ്ദേഹം ബാ ഓ ദൈയെ സ്ഥാനഭ്രഷ്ടനാക്കുകയും വിയറ്റ് നാം റിപ്പബ്ലിക് സ്ഥാപിക്കുകയുമായിരുന്നു.
(RVN).
സ്വയം പ്രസിഡൻറ് സ്ഥാനം ഏറ്റെടുക്കുകയും ചെയ്തു.
ബുദ്ധമതക്കാരുടെ ശത്രുവായും കത്തോലിക്കാ ക്രൈസ്തവരുടെ നേതാവായും അദ്ദേഹം പ്രവർത്തിച്ചു.
എന്നാൽ 1963 നവംബറിൽ ബുദ്ധമതാനുയായികളുടെ നിരന്തരമായ സമരത്തെ തുടർന്നും അഹിംസാ മുന്നേറ്റത്തെ തുടർന്നും ടിൻയിമിനെ കൊലപ്പെടുത്തുകയായിരുന്നു.
ങ് (തമിഴക്ഷരം)
ങ് (തമിഴിൽ: ங் ) തമിഴ് അക്ഷരമാലയിലെ ഒരു അക്ഷരവും, തമിഴ് വ്യഞ്ജനാക്ഷരങ്ങളിലെ 2-ാം മത്തെ അക്ഷരവുമാണിത്.
തമിഴിൽ പൊതുവായും മലയാളത്തിൽ ഉപയോഗിക്കുന്നത് പോലെ ങ എന്ന ഉച്ചാരണം ഉപയോഗിക്കാറില്ല ക ചേർത്തുള്ള ങ്ക എന്ന ഉച്ചാരണം ആണ് തമിഴിൽ നിലനിൽക്കുന്നത്.
തമിഴിൽ ൻ അഥവ ന് എന്ന ശബ്ദം ആണ് ഈ അക്ഷരത്തെ പൊതുവായും പ്രതിനിധികരിക്കുന്നത്.
ന് കര ഉയിർമെയ്കൾ சேர்க்கை உயிர்மெய்கள் வரிவடிவம் பெயர் ங் + அ ங ஙானா ங் + ஆ ஙா ஙாவன்னா ங் + இ ஙி ஙீனா ங் + ஈ ஙீ ஙீயன்னா ங் + உ ஙு ஙூனா ங் + ஊ ஙூ ஙூவன்னா ங் + எ ஙெ ஙேனா ங் + ஏ ஙே ஙேயன்னா ங் + ஐ ஙை ஙையன்னா ங் + ஒ ஙொ ஙோனா ங் + ஓ ஙோ ஙோவன்னா ங் + ஔ ஙௌ ஙௌவன்னா കുറിപ്പുകൾ അവലംബം പ്രിൻസ്, സോമ.
ങ്കൊറൊങ്കോറോ സംരക്ഷണ മേഖല ഇംഗ്ലീഷ് വിലാസം https://ml.wikipedia.org/wiki/Ngorongoro_Conservation_Area
ങ്കൊറൊങ്കോറോ കൺസർവേഷൻ ഏരിയ (NCA), ടാൻസാനിയ യിലെ ക്രാറ്റർ ഹൈലാൻഡ്സ് പ്രദേശത്ത് അരുഷ യുടെ  180 കിലോമീറ്റർ (110 മൈൽ) പടിഞ്ഞാറായി സ്ഥിതി ചെയ്യുന്ന  ഒരു സംരക്ഷിത പ്രദേശവും ലോക പൈതൃക സ്ഥലവുമാണ്.
ഈ മേഖലയിൽ ങ്കൊറൊങ്കോറോ ക്രേറ്റർ എന്ന  അഗ്നിപർവത മുഖം നിലനില്ക്കുന്നതിനാലാണ് പ്രദേശത്തിന് ഈ പേരു നൽകിയിരിക്കുന്നത്.
സംരക്ഷണ മേഖലയയുടെ ഭരണകാര്യങ്ങൾ നിർവ്വഹിക്കുന്നത് ടാൻസാനിയൻ ഗവൺമെന്റിന്റെ ഒരു ഉപവിഭാഗമായ ങ്കൊറൊങ്കോറോ കൺസർവേഷൻ ഏരിയ അതോറിറ്റിയാണ്.
അതിന്റെ അതിർത്തികൾ അരുഷ പ്രദേശത്തിലെ ങ്കൊറൊങ്കോറോ ഡിവിഷന്റെ അതിർത്തിയിലേയ്ക്ക് പരന്നു കിടക്കുന്നു.
സംരക്ഷിത മേഖലയിലെ ജനസംഖ്യയുടെ പരിധി 65,000 ത്തിൽനിന്ന് 25,000 വരെ കുറയ്ക്കണമെന്ന് സർക്കാർ നിർദ്ദേശിച്ചതായി 2009 ൽ റിപ്പോർട്ട് ചെയ്തിരുന്നു.
ലോകത്തിലെ ഏറ്റവും മാറ്റമില്ലാത്ത തുടരുന്ന വന്യജീവി സങ്കേതങ്ങളിൽ ഒന്നിന്റെ സമാനതകളില്ലാത്ത സൗന്ദര്യം ആളുകൾക്ക് നുകരുവാനായി 14 ആഡംബര ടൂറിസ്റ്റ് ഹോട്ടലുകൾ നിർമ്മിക്കുന്നതിനുള്ള പദ്ധതികൾ വിഭാവന ചെയ്തിരുന്നു.
ചിത്രശാല Hook-lipped (black) rhinoceros in the crater.
Safari vehicles in the crater.
Plains zebras in the crater.
Fire is used to manage vegetation in the crater.
Masaai herdsman with cattle inside the crater.
Hook-lipped (black) rhinoceros in the crater.
Inside the crater.
Wildebeest and zebra in a herd.
Female lions on the hunt in the crater.
Lioness, zebras and wildebeest in the crater.
Maasai boma within the conservation area.
Maasai cattle അവലംബം ↑ "The historical ecology of the large mammal populations of Ngorongoro Crater, Tanzania, east Africa", Mammal Review , authored by Louise Oates and Paul A. Rees, 2012 ↑ ↑ 'Tourism is a curse to us' , Guardian , 6 September 2009
ങ
മലയാള അക്ഷരമാലയിലെ അഞ്ചാമത്തെ വ്യഞ്ജനമാണ് ങ .
കവർഗത്തിലെ അഞ്ചാമതക്ഷരമായ "ങ" ഒരു അനുനാസികം ആണ്.
ങ് എന്ന കേവലവ്യഞ്ജനശബ്ദ ത്തിനോട് അ എന്ന സ്വരം ചേർക്കുമ്പോഴാണ് '"ങ"' എന്ന വ്യഞ്ജനം ഉണ്ടാവുന്നത്.
ങ് + അ = ങ
കോൺകോർഡിയ പാരിഷ്
കോൺകോർഡിയ പാരിഷ് (ഫ്രഞ്ച് : Paroisse de Concordia ) ഐക്യനാടുകളിലെ ലൂയിസിയാന സംസ്ഥാനത്തിൻറെ കിഴക്കൻ മേഖലയിൽ മിസിസിപ്പി നദി യ്ക്ക് അതിരായി വരുന്ന ഒരു പാരിഷാണ്.
2010 ലെ സെൻസസ് പ്രകാരം ഈ പാരിഷിലെ ജനസംഖ്യ 20,822 ആണ്.
പാരിഷ് സീറ്റ് വിഡാലിയ യില് ( Vidalia ) സ്ഥിതി ചെയ്യുന്നു.
കോൺകോർഡിയ പാരിഷ് MS –LA Mമൈക്രോപോളിറ്റൻ സ്റ്റാറ്റിസ്റ്റിക്കൽ മേഖലയിലുൾപ്പെട്ട നാറ്റ്ച്ചെസ് പട്ടത്തിൻറെ ഭാഗമാണ്.
ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ പാരിഷിൻ ആകെ വിസ്തൃതി 747 square miles (1,930 km 2 ) ആണ്.
ഇതിൽ 697 square miles (1,810 km 2 ) പ്രദേശം കരഭൂമിയും ബാക്കി 50 square miles (130 km 2 ) (6.7%) പ്രദേശം ജലവുമാണ്.
പ്രധാന ഹൈവേകൾ U.S. ഹൈവേ 65 U.S. ഹൈവേ 84 ലൂയിസിയാന ഹൈവേ 15 ലൂയിസിയാന ഹൈവേ 566 സമീപ കൌണ്ടികളും പാരിഷുകളും ടെൻസാസ് പാരിഷ് (north) ആഡംസ് കൌണ്ടി , മിസിസ്സിപ്പി (northeast) വിൽക്കിൻസൺ കൌണ്ടി , മിസിസ്സിപ്പി (east) പടിഞ്ഞാറൻ ഫെലിസിയാന പാരിഷ് (southeast) പോയിൻറെ കൂപ്പീ പാരിഷ് (south) അവോയെല്ലെസ് പാരിഷ് (southwest) കറ്റഹൂള പാരിഷ് (west) ദേശീയ സംരക്ഷിത പ്രദേശങ്ങൾ ബയൂ കൊക്കോഡ്രീ ദേശീയ വന്യമൃഗസംരക്ഷണകേന്ദ്രം ജനസംഖ്യാകണക്കുകൾ അവലംബം ↑ ↑ ↑ ↑
കോൺകാഫ് ഗോൾഡ് കപ്പ്
വടക്കേ അമേരിക്കയും , മധ്യ അമേരിക്കയും കരീബിയൻ പ്രദേശങ്ങളും ഉൾപ്പെടുന്ന രാജ്യങ്ങളിലെ പുരുഷ ടീമുകളുടെ ദേശീയ അസോസിയേഷൻ ഫുട്ബോൾ മത്സരമാണ് കോൺകാഫ് ഗോൾഡ് കപ്പ് .
രണ്ട് വർഷത്തിലൊരിക്കൽ കോൺകാഫ് ഗോൾഡ് കപ്പ് നടക്കുന്നു.
1991 -ൽ ആരംഭിച്ച ഈ മത്സരം ആദ്യകാലത്ത് കോൺകാഫ് ചാമ്പ്യൻഷിപ്പ് എന്ന് അറിയപ്പെട്ടിരുന്നു.
യൂ.എസ്എയെ കീഴടക്കി മെക്സിക്കോ 2019ലെ കോൺകാഫ് ഗോൾഡ് കപ്പ് വിജയികളായി.
2017 വരെയുള്ള കോൺകാഫ് ഗോൾഡ് കപ്പ് വിജയികൾ ഇതും കാണുക ഫുട്ബോൾ ഫിഫ അവലംബം
കോൺകോറാപ്റ്റോർ ഇംഗ്ലീഷ് വിലാസം https://ml.wikipedia.org/wiki/Conchoraptor
തെറാപ്പോഡ വിഭാഗത്തിൽ പെടുന്ന ഒവി രാപ്റ്റൊർ ജെനുസിൽ പെട്ട ഒരു ദിനോസർ ആണ് കോൺകോറാപ്റ്റോർ .
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയെ കണ്ടു കിട്ടിയിടുള്ളത് മംഗോളിയയിൽ നിന്നും ആണ് .
ഹോലോ ടൈപ്പ് സ്പെസിമെൻ IGM 100/20 ഭാഗികമായ അസ്ഥികൂടവും തലയോട്ടിയും ആണ്.
വളരെ ചെറിയ ഒരു ദിനോസർ ആയിരുന്നു ഇവ 1  - 2 മീറ്റർ മാത്രം ആയിരുന്നു ഇവയുടെ നീളം .
ഇവയുടെ തലയിലെ എല്ലുകൾ മിക്കതും വായു അറകൾ നിറഞ്ഞതായിരുന്നു .
മറ്റു ഒവി രാപ്ടോർ ദിനോസറുകളെ പോലെ ഇവയ്ക്ക് തലയിൽ ആവരണം ഉണ്ടായിരുന്നില്ല .
വളരെ ശക്തിയേറിയ കൊക്ക് ആയിരുന്നു ഇവയ്ക്ക് .
അവലംബം Profile of Conchoraptor gracilis Skull of Conchoraptor from the University of Alberta
കോൺകോളജി ഇംഗ്ലീഷ് വിലാസം https://ml.wikipedia.org/wiki/Conchology കാലിയോസ്റ്റോമ ടൈഗ്രിസ് ലോബാറ്റസ് ഗിഗാസിന്റെ ഷെൽ Part of a series on ജന്തുശാസ്ത്രം വിഭാഗങ്ങൾ നരവംശശാസ്ത്രം · Anthrozoology · Apiology Arachnology · Arthropodology · Cetology Conchology · Entomology · Ethology Helminthology · Herpetology · മത്സ്യശാസ്ത്രം Malacology · Mammalogy · Myrmecology Nematology · Neuroethology · പക്ഷിശാസ്ത്രം Paleozoology · Planktology · Primatology Zoosemiotics പ്രശസ്ത ജന്തുശാസ്ത്രജ്ഞർ Karl Ernst von Baer · Georges Cuvier ചാൾസ് ഡാർവിൻ · Jean-Henri Fabre William Kirby · കാൾ ലിനേയസ് Konrad Lorenz · Thomas Say Jakob von Uexküll · Alfred Russel Wallace more...
പൊതുവേ കക്ക അല്ലെങ്കിൽ ശംഖ് എന്നു വിളിക്കപ്പെടുന്ന മോളസ്ക് ഷെല്ലുകളെക്കുറിച്ചുള്ള പഠനമാണ് കോൺകോളജി .
മൊളസ്കുകളെക്കുറിച്ചുള്ള പഠനമായ മലക്കോളജിയുടെ ഒരു വശമാണ് കോൺകോളജി; എന്നിരുന്നാലും, മൊളസ്‌കുകളെ മുഴുവൻ ജീവികളായി പഠിക്കുന്നതാണ് മലക്കോളജി, അതേസമയം കോൺകോളജി അവയുടെ കട്ടിയുള്ള പുറം തോടിനെക്കുറിച്ചുള്ള പഠനത്തിൽ ഒതുങ്ങുന്നു.
കരയിലെയും ശുദ്ധജലത്തിലെയും മോളസ്‌ക് ഷെല്ലുകൾ, കടൽ ഷെല്ലുകൾ എന്നിവയെക്കുറിച്ചുള്ള പഠനം ഇതിൽ ഉൾപ്പെടുന്നു, ഇത് ഗ്യാസ്ട്രോപോഡിന്റെ ഓപ്പർകുലത്തിന്റെ പഠനത്തിലേക്ക് വ്യാപിക്കുന്നു.
കോൺകോളജി ഇപ്പോൾ ചിലപ്പോൾ ഒരു പുരാതന പഠനമായി കരുതപ്പെടുന്നു, കാരണം ഒരു ജീവിയുടെ രൂപഘടനയുടെ ഒരു വശത്തെ മാത്രം ആശ്രയിക്കുന്നത് തെറ്റിദ്ധരിപ്പിക്കുന്നതാണ്.
എന്നിരുന്നാലും, ഒരു ഷെൽ പലപ്പോഴും മോളസ്കൻ ടാക്സോണമിയെക്കുറിച്ച് കുറച്ച് ഉൾക്കാഴ്ചയെങ്കിലും നൽകുന്നു, ചരിത്രപരമായി ഷെൽ പലപ്പോഴും പഠനത്തിനായി ലഭ്യമായ വിദേശ സ്പീഷീസുകളുടെ ഒരേയൊരു ഭാഗമായിരുന്നു.
നിലവിലുള്ള മ്യൂസിയം ശേഖരങ്ങളിൽ പോലും, ഉണങ്ങിയ വസ്തുക്കൾ (ഷെല്ലുകൾ) മദ്യത്തിൽ സംരക്ഷിച്ചിരിക്കുന്ന വസ്തുക്കളുടെ എണ്ണത്തെക്കാൾ വളരെ കൂടുതലാണ്.
കോൺകോളജിസ്റ്റുകൾ പ്രധാനമായും ഗ്യാസ്ട്രോപോഡുകൾ (ഒച്ചുകൾ), ബിവാൾവ്സ് (ക്ലാംസ്), പോളിപ്ലാക്കോഫോറ (ചിറ്റോണുകൾ), സ്കാഫോപോഡ (കൊഴുത്ത ഷെല്ലുകൾ) എന്നീ നാല് മോളസ്കൻ ഓർഡറുകളാണ് കൈകാര്യം ചെയ്യുന്നത്.
നോട്ടിലോയിഡിയ ഒഴികെ, സെഫലോപോഡുകൾക്ക് ചെറിയ ആന്തരിക ഷെല്ലുകൾ മാത്രമേ ഉള്ളൂ.
സീ സ്ലഗ് ന്യൂഡിബ്രാഞ്ചുകൾ പോലെയുള്ള ചില ഗ്രൂപ്പുകൾക്ക് അവയുടെ ഷെല്ലുകൾ മൊത്തത്തിൽ നഷ്ടപ്പെടുന്നു, മറ്റുള്ളവയിൽ അത് പ്രോട്ടീൻ പിന്തുണാ ഘടനയാൽ മാറ്റിസ്ഥാപിക്കപ്പെടുന്നു.
ഷെൽ ശേഖരണവുമായുള്ള വ്യത്യാസം ടാൻസാനിയയിലെ ഒരു വിൽപ്പനക്കാരൻ പലതരം വലിയ കടൽ ഷെല്ലുകൾ വിൽപ്പനയ്ക്ക് വെച്ചിരിക്കുന്നു
ഷെൽ കളക്ടർ , കോൺകോളജിസ്റ്റ് എന്നീ പദങ്ങളെ രണ്ട് വ്യത്യസ്ത വിഭാഗങ്ങളായി കണക്കാക്കാം.
എല്ലാ ഷെൽ കളക്ടർമാരും കോൺകോളജിസ്റ്റുകളല്ല.
അതുപോലെ കക്കകളും ശംഖുകളും ശേഖരിക്കുന്ന ഷെൽ കളക്ടർമാരിൽ ചിലർ  ശാസ്ത്രീയ പഠനത്തിനുപകരം ഷെല്ലുകളുടെ സൗന്ദര്യാത്മക മൂല്യമാണ് ശ്രദ്ധിക്കുന്നത്.
എല്ലാ കോൺകോളജിസ്റ്റുകളും ഷെൽ കളക്ടർമാരല്ല എന്നതും ശരിയാണ്; ഇത്തരത്തിലുള്ള ഗവേഷണത്തിന് അവർ സ്വകാര്യ അല്ലെങ്കിൽ സ്ഥാപനപരമായ ഷെൽ ശേഖരങ്ങൾ ഉപയോഗിക്കുന്നു.
കോൺകോളജിക്കൽ കമ്മ്യൂണിറ്റിയിൽ ചില ചർച്ചകൾ നടക്കുന്നുണ്ട്, ചില ആളുകൾ എല്ലാ ഷെൽ കളക്ടർമാരെയും (പ്രേരണ പരിഗണിക്കാതെ) കോൺകോളജിസ്റ്റുകളായി കണക്കാക്കുന്നു.
കോൺകോളജിയുടെ മുൻഗാമിയായ ഷെൽ ശേഖരണം ആയിരക്കണക്കിന് വർഷങ്ങൾ പഴക്കമുള്ളതാണ്.
പുരാവസ്തു ഗവേഷകർ ചിലപ്പോൾ സമുദ്രത്തിൽ നിന്ന് വളരെ അകലെയുള്ള പ്രദേശങ്ങളിൽ ശിലായുഗ കാലത്തു നിന്നുള്ള കടൽ ഷെൽ കൊണ്ട് നിർമ്മിച്ച നെക്ലേസുകൾ കണ്ടെത്തിയിട്ടുണ്ട്.
ഇത് അവ വ്യാപാരം നടത്തിയിരുന്നുവെന്ന് സൂചിപ്പിക്കുന്നു.
കൂടാതെ ലോകമെമ്പാടുമുള്ള പുരാവസ്തു സൈറ്റുകളിൽ ഷെൽ ആഭരണങ്ങൾ കണ്ടെത്തിയിട്ടുണ്ട്.
ഫിലിപ്പോ ബൊനാനിയുടെ റിക്രിയേഷൻ ഡെല്ലൊച്ചിയോ ഇ ഡെല്ല മെന്റെയിൽ നിന്നുള്ള കടൽ ഷെല്ലുകൾ
യൂറോപ്പിലെ നവോത്ഥാന കാലത്ത് ആളുകൾ കൗതുകങ്ങളുടെ പേരിൽ സൗന്ദര്യമുള്ള പ്രകൃതിദത്ത വസ്തുക്കൾ ശേഖരിക്കാൻ തുടങ്ങി.
അവയുടെ ആകർഷണീയത, വൈവിധ്യം, ഈട്, സർവ്വവ്യാപി എന്നിവ കാരണം, കക്കകളും ശംഖുകളും പലപ്പോഴും അത്തരം ശേഖരങ്ങളുടെ വലിയൊരു ഭാഗമായി മാറി.
പതിനേഴാം നൂറ്റാണ്ടിന്റെ അവസാനത്തോടെ ശാസ്ത്രീയ താൽപ്പര്യം വികസിക്കാൻ തുടങ്ങി, 1681-ൽ ജെസ്യൂട്ട് പുരോഹിതൻ ഫിലിപ്പോ ബോനാനി മൊളസ്‌ക് ഷെല്ലുകൾക്കായി സമർപ്പിച്ച ആദ്യത്തെ ഗ്രന്ഥം ആയ രണ്ട് വാല്യങ്ങളുള്ള അറ്റ്ലസ് റിക്രിയാസിയോൺ ഡെല്ലോച്ചിയോ എറ്റ് ഡെല്ല മെന്റെ നെല്ലൊസ്സർവേസിയോൺ ഡെല്ലെ ചിയോക്യോൾ ("മോളസ്‌കുകളുടെ നിരീക്ഷണത്തിൽ കണ്ണിന്റെയും മനസ്സിന്റെയും വിനോദം") പ്രസിദ്ധീകരിച്ചു.
1692-ൽ മാർട്ടിൻ ലിസ്റ്റർ 1,000-ലധികം കൊത്തുപണികളുള്ള ഒരു സമഗ്രമായ കോൺകോളജിക്കൽ ഗ്രന്ഥമായ Historia Conchyliorum പ്രസിദ്ധീകരിച്ചു.
ലിസ്റ്ററിന്റെ പുസ്തകത്തിൽ നിന്നുള്ള ഒരു പ്ലേറ്റ്, അവൻ ബുക്കിനിസ് ഷെല്ലുകൾ എന്ന് വിളിക്കുന്നത് കാണിക്കുന്നു
ജോർജ്ജ് റംഫ്, അല്ലെങ്കിൽ "റംഫിയസ്", (1627-1702) ആദ്യത്തെ യഥാർത്ഥ മോളസ്ക് ടാക്സോണമി പ്രസിദ്ധീകരിച്ചു.
"ഒറ്റ ഷെല്ലുള്ളവ" (ആധുനിക പോളിപ്ലാക്കോഫോറ , ലിമ്പറ്റുകൾ, അബലോൺ ), "ഒച്ചുകൾ അല്ലെങ്കിൽ വെൽക്" ( ഗാസ്ട്രോപോഡ ), "രണ്ട് ഷെല്ലുള്ളവ" ( ബിവാൽവിയ ) എന്നീ വിഭാഗങ്ങൾ അദ്ദേഹം നിർദ്ദേശിച്ചു.
ടസ്ക് ഷെല്ലുകളോ സെഫലോപോഡുകളുടെ ആന്തരിക ഷെല്ലുകളോ അദ്ദേഹം ഉൾപ്പെടുത്തിയിട്ടില്ല.
റംഫ് നിർദ്ദേശിച്ച പല പേരുകളും പിന്നീട് കാൾ ലിനേയസ് സ്വീകരിച്ചു.
ലിനേയസും അദ്ദേഹത്തിന്റെ ദ്വിപദ നാമകരണ സമ്പ്രദായവും ചേർന്ന് കോൺകോളജി ഉൾപ്പടെയുള്ള സുവോളജിയുടെ പഠനം വിപ്ലവകരമായി മാറ്റി.
ലിനേയസ് വിവരിച്ച ഏകദേശം 4,000 ജന്തുജാലങ്ങളിൽ അറുനൂറ്റി എൺപത്തിമൂന്നെണ്ണം ഇപ്പോൾ മോളസ്‌കുകളായി കണക്കാക്കപ്പെടുന്നു.
1776 ൽ ദി എലമെന്റ്സ് ഓഫ് കോൺകോളജി: ഓർ ആൻ ഇൻട്രഡക്ഷൻ ടു ദ നോളജ് ഓഫ് ഷെൽസ് പ്രസിദ്ധീകരിച്ച ബ്രിട്ടീഷ് സെഫാർഡി പ്രകൃതിശാസ്ത്രജ്ഞനായ ഇമ്മാനുവൽ മെൻഡസ് ഡാ കോസ്റ്റയാണ് 1770-കളിൽ "കോൺകോളജി" എന്ന ഇംഗ്ലീഷ് പദം ആദ്യമായി ഉപയോഗിച്ചത്.
1700 മുതൽ നിരവധി പ്രമുഖ കോൺകോളജിസ്റ്റുകൾ ഷെല്ലുകളെക്കുറിച്ചുള്ള പഠനങ്ങൾ പ്രസിദ്ധീകരിച്ചിട്ടുണ്ട്.
ജോൺ മാവെ (1764-1829) ആദ്യത്തെ കോൺകോളജി ഗൈഡ്ബുക്ക് ആയി വിളിക്കപ്പെടുന്ന ദി വോയേജേഴ്സ് കമ്പാനിയൻ ഓർ ഷെൽ-കളക്ടർസ് പൈലറ്റ് , ദി ലിനിയൻ സിസ്റ്റം ഓഫ് കോൺകോളജി എന്നിവ പ്രസിദ്ധീകരിച്ചു.
ഹഗ് കുമിംഗ് (1791-1865) തന്റെ വലിയ ഷെൽ ശേഖരത്തിനും പുതിയ ജീവിവർഗങ്ങളുടെ നിരവധി കണ്ടെത്തലുകൾക്കും പ്രശസ്തനാണ്.
തോമസ് സേ, അമേരിക്കൻ കോൺകോളജി ഓർ ഡെസ്ക്രിപ്ഷൻസ് ഓഫ് ദ ഷെൽസ് ഓഫ് നോർത്ത് അമേരിക്ക, ഇല്ലസ്ട്രേറ്റഡ് ഫ്രം കളേട് ഫിഗേഴ്സ് ഫ്രം ഒറിജിനൽ ഡ്രോയിംഗ്സ്, എക്സിക്യൂട്ടഡ് ഫ്രം നേച്ചർ എന്ന അടിസ്ഥാന കൃതി ആറ് വാല്യങ്ങളായി (1830-1834) എഴുതി.
ഡസൻ കണക്കിന് പുസ്തകങ്ങൾ രചിക്കുകയും ബെയ്‌ലി-മാത്യൂസ് ഷെൽ മ്യൂസിയത്തിന്റെ മ്യൂസിയം ഡയറക്ടറായി പ്രവർത്തിക്കുകയും ചെയ്ത ആർ. ടക്കർ ആബട്ട് 20-ആം നൂറ്റാണ്ടിലെ ഏറ്റവും പ്രമുഖനായ കോൺകോളജിസ്റ്റായിരുന്നു.
അമേരിക്കൻ സീഷെൽസ് , സീഷെൽസ് ഓഫ് ദി വേൾഡ് , ദി കിംഗ്ഡം ഓഫ് ദി സീഷെൽ എന്നിവയാണ് അദ്ദേഹത്തിന്റെ ഏറ്റവും അറിയപ്പെടുന്ന കൃതികൾ.
1984-ൽ തന്റെ വിപുലമായ ശേഖരം ഡെലവെയർ മ്യൂസിയം ഓഫ് നാച്ചുറൽ ഹിസ്റ്ററിക്ക് സംഭാവന നൽകിയ ജോൺ ഡുപോണ്ട് കോൺകോളജിസ്റ്റ് എന്ന നിലയിൽ പേരുകേട്ടയാളാണ്.
വലിയ ശേഖരം സ്വന്തമായുണ്ടായിരുന്ന ജാപ്പനീസ് ചക്രവർത്തി ഹിരോഹിതോ സമർത്ഥനും ആദരണീയനുമായ അമേച്വർ കൺകോളജിസ്റ്റായിരുന്നു.
1950-ൽ, ഓസ്‌ട്രേലിയൻ മ്യൂസിയത്തിൽ ഷെല്ലുകളുടെ ക്യൂറേറ്ററായി ജോലി ചെയ്ത് വന്നിരുന്ന ഓസ്‌ട്രേലിയൻ കൺകോളജിസ്റ്റ് ജോയ്‌സ് അലൻ ഓസ്‌ട്രേലിയൻ ഷെൽസ് എന്ന പുസ്തകം രചിച്ചു .
ഭൂരിഭാഗം ഓസ്‌ട്രേലിയൻ മോളസ്‌ക്കുകളെയും വിശദമായി പട്ടികപ്പെടുത്തുന്ന ആദ്യത്തെ പുസ്തകമാണിത്, ഇത് ശാസ്ത്ര സമൂഹത്തിലും മോളസ്‌ക്കുകൾ ശേഖരിക്കുന്നവരിലും വളരെയധികം പരാമർശിക്കപ്പെട്ടു.
ലോകമെമ്പാടുമുള്ള പല മ്യൂസിയങ്ങളിലും വളരെ വലുതും ശാസ്ത്രീയമായി പ്രാധാന്യമുള്ളതുമായ ഷെൽ ശേഖരങ്ങളുണ്ട്.
എന്നിരുന്നാലും, മിക്ക കേസുകളിലും ഇവ പ്രദർശനങ്ങൾ പോലെ പൊതുജനങ്ങൾക്ക് എളുപ്പത്തിൽ ആക്സസ് ചെയ്യാൻ കഴിയാത്ത തരത്തിലുള്ള ഗവേഷണ ശേഖരങ്ങളാണ്.
2020-ലെ കണക്കനുസരിച്ച്, ലോകത്തിലെ ഏറ്റവും വലിയ മോളസ്ക് ഷെല്ലുകളുടെ ശേഖരം സ്മിത്‌സോണിയൻ ഇൻസ്റ്റിറ്റ്യൂഷനിലാണ് ഉള്ളത്, ഇവിടെ 50,000 ഇനങ്ങളെ പ്രതിനിധീകരിക്കുന്ന 1 ദശലക്ഷം ശേഖരം ഉണ്ട്.
ബർക്ക് മ്യൂസിയം ഓഫ് നാച്ചുറൽ ഹിസ്റ്ററി ആൻഡ് കൾച്ചറിനും 2013-ൽ ഡോ. ഫിൽ നുഡൽമാൻ സംഭാവന നൽകിയ ഒരു വലിയ ശേഖരമുണ്ട്.
ഏകദേശം 100,000 സ്പെസിമെനുകളും 24,000 ഇനങ്ങളും ഉൾപ്പെടുന്ന ഇവ കൂടുതലും ഇന്തോ-പസഫിക് മേഖല, കരീബിയൻ, മെഡിറ്ററേനിയൻ എന്നിവിടങ്ങളിൽ നിന്നുള്ളവയാണ്.
യു.എസ് അക്കാദമി ഓഫ് നാച്ചുറൽ സയൻസസ്, ഫിലാഡൽഫിയ അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററി , ന്യൂയോർക്ക് സിറ്റി ഫ്ലോറിഡയിലെ സാനിബെൽ ഐലൻഡിലുള്ള ബെയ്‌ലി-മാത്യൂസ് ഷെൽ മ്യൂസിയം: പൂർണ്ണമായും ഷെല്ലുകൾക്കായി സമർപ്പിച്ചിരിക്കുന്ന ലോകത്തിലെ ഏക മ്യൂസിയം ആണ് ഇത്.
ചാൾസ്റ്റൺ മറൈൻ ലൈഫ് സെന്റർ, ചാൾസ്റ്റൺ ഒറിഗോണിലെ ഒറിഗോൺ ഇൻസ്റ്റിറ്റ്യൂട്ട് ഓഫ് മറൈൻ ബയോളജി ഡെൻവർ മ്യൂസിയം ഓഫ് നേച്ചർ ആൻഡ് സയൻസ്, ഡെൻവർ , കൊളറാഡോ : ഏകദേശം 17,500 ഷെൽ ലോട്ടുകൾ.
മസാച്യുസെറ്റ്സിലെ ഹാർവാർഡിലുള്ള മ്യൂസിയം ഓഫ് കംപാരറ്റീവ് സുവോളജി നാഷണൽ മ്യൂസിയം ഓഫ് നാച്ചുറൽ ഹിസ്റ്ററി, വാഷിംഗ്ടൺ ഡിസി -1 ദശലക്ഷം ലോട്ടുകൾ, ലോകമെമ്പാടുമുള്ള ഏറ്റവും വലിയ ശേഖരം യൂറോപ്പ് ഓസ്ട്രിയ , വിയന്ന - നാച്ചുർഹിസ്റ്റോറിഷെസ് മ്യൂസിയം ബെൽജിയം , ബ്രസ്സൽസ് - റോയൽ ബെൽജിയൻ ഇൻസ്റ്റിറ്റ്യൂട്ട് ഓഫ് നാച്ചുറൽ സയൻസസ്, മൂന്ന് വലിയ ശേഖരങ്ങളിൽ ഒന്ന് ഫ്രാൻസ് , പാരീസ് - മ്യൂസിയം നാഷണൽ ഡി ഹിസ്റ്റോയർ നാച്ചുറല്ലെ, 900,000 ലോട്ടുകളും 5 ദശലക്ഷം സ്പെസിമെനുകളും ജർമ്മനി ഫ്രാങ്ക്ഫർട്ട് - നാച്ചുർമ്യൂസിയം സെൻകെൻബെർഗ്, 700,000 ലോട്ടുകൾ (33,000 ലിവിംഗ് ടാക്സ, 12,000 ഫോസിൽ ടാക്സ) ബെർലിൻ - ബെർലിൻ നാച്ചുറൽ ഹിസ്റ്ററി മ്യൂസിയം നെതർലാൻഡ്സ് , ലൈഡൻ- നാച്ചുറൽ ഹിസ്റ്ററി മ്യൂസിയം, ലൈഡൻ സ്വീഡൻ , സ്റ്റോക്ക്ഹോം - സ്വീഡിഷ് മ്യൂസിയം ഓഫ് നാച്ചുറൽ ഹിസ്റ്ററി യുണൈറ്റഡ് കിംഗ്ഡം ലണ്ടൻ - നാച്ചുറൽ ഹിസ്റ്ററി മ്യൂസിയം 8 ദശലക്ഷം സ്പെസിമെനുകൾ, 60,000 തരം സ്പെസിമെനുകൾ കാർഡിഫ് - നാഷണൽ മ്യൂസിയം കാർഡിഫ്, യുകെയിലെ രണ്ടാമത്തെ വലിയ ശേഖരം, 2 ദശലക്ഷത്തിലധികം സ്പെസിമെനുകൾ മാഞ്ചസ്റ്റർ - മാഞ്ചസ്റ്റർ മ്യൂസിയം, നാലാമത്തെ വലിയ യുകെ ശേഖരം; 166,000 ലോട്ടുകൾ.
കേംബ്രിഡ്ജ് - കേംബ്രിഡ്ജ് യൂണിവേഴ്സിറ്റി മ്യൂസിയം ഓഫ് സുവോളജി, 100,000 ലോട്ടുകൾ സംഘടനകൾ
മറ്റ് ശാസ്ത്ര മേഖലകളെപ്പോലെ, കോൺകോളജിസ്റ്റുകൾക്ക് പ്രാദേശികവും ദേശീയവും അന്തർദേശീയവുമായ നിരവധി സംഘടനകളുണ്ട്.
നിർദ്ദിഷ്ട ഉപമേഖലകളിൽ സ്പെഷ്യലൈസ് ചെയ്ത നിരവധി ഓർഗനൈസേഷനുകളും ഇതുമായി ബന്ധപ്പെട്ട് ഉണ്ട്.
അസോസിയേഷൻ ഫ്രാൻസൈസ് ഡി കോഞ്ചിലിയോളോജി ബെൽജിയൻ സൊസൈറ്റി ഫോർ കോൺകോളജി ക്ലബ് കൊഞ്ചിലിയ , ഷെൽ ശേഖരണത്തിനുള്ള ജർമ്മൻ/ഓസ്ട്രിയൻ സൊസൈറ്റി കോൺകോളജിക്കൽ സൊസൈറ്റി ഓഫ് ഗ്രേറ്റ് ബ്രിട്ടൻ ആൻഡ് അയർലൻഡ് കോൺകോളജിസ്റ്റ്സ് ഓഫ് അമേരിക്ക കോൺക്വിലിയോളജിസ്റ്റസ് ഡി ബ്രസീൽ നെഡർലാൻഡ്സെ മലാകോളജിഷെ വെറെനിഗിംഗ് യുണിറ്റാസ് മലക്കോളജിക്ക സ്റ്റാമ്പുകളിലും നാണയങ്ങളിലും ഷെല്ലുകളുടെ ചിത്രീകരണം
ലോകമെമ്പാടുമുള്ള 5,000-ലധികം തപാൽ സ്റ്റാമ്പുകളിൽ ഷെല്ലുകളുടെ ചിത്രം വന്നിട്ടുണ്ട്, കൂടാതെ ബഹാമിയൻ ഡോളർ (1974), ക്യൂബൻ പെസോ (1981), ഹെയ്തിയൻ ഗോർഡ് (1973), നേപ്പാളീസ് റുപ്പി (1989), ഫിലിപ്പൈൻ പെസോ (1993) എന്നിവയുൾപ്പെടെ നിരവധി നാണയങ്ങളിൽ ഇതിൻ്റെ ചിത്രം വന്നിട്ടുണ്ട്.
ഇതും കാണുക വർഗ്ഗം:കോൺകോളജിസ്റ്റുകൾ അവലംബം ഉറവിടങ്ങൾ നാഷണൽ ജിയോഗ്രാഫിക് മാഗസിൻ, മാർച്ച് 1969, "ദി മാജിക് ലൂർ ഓഫ് സീ ഷെൽസ്", പോൾ എ. സഹൽ സീ ഷെൽസ് ഓഫ് ദ നോർത്തേൺ ഹെമിസ്ഫിയർ, 1990, സറേ, ആർ. ടക്കർ ആബട്ട് പുറം കണ്ണികൾ സാനിബെൽ ദ്വീപിലെ ബെയ്‌ലി-മാത്യൂസ് ഷെൽ മ്യൂസിയം അമച്വർമാർക്കുള്ള ഒരു സൈറ്റ് Archived 2011-07-18 at the Wayback Machine .
കോൺകോളജിക്കൽ സംഘടനകൾ അസോസിയേഷൻ ഫ്രാൻസൈസ് ഡി കോഞ്ചിലിയോളോജി കോൺകോളജിസ്റ്റ് ഓഫ് അമേരിക്ക കോൺകോളജിക്കൽ സൊസൈറ്റി ഓഫ് ഗ്രേറ്റ് ബ്രിട്ടൻ ആൻഡ് അയർലൻഡ് ക്ലബ് കൊഞ്ചിലിയ, ഷെൽ ശേഖരണത്തിനുള്ള ജർമ്മൻ/ഓസ്ട്രിയൻ സൊസൈറ്റി ബെൽജിയൻ സൊസൈറ്റി ഫോർ കോൺകോളജി കോൺക്വിലിയോളജിസ്റ്റാറ്റാസ് ഡു ബ്രസീൽ
കോൺ-ടിക്കി ഇംഗ്ലീഷ് വിലാസം https://ml.wikipedia.org/wiki/Kon-Tiki ഇംഗ്ലീഷ് വിലാസം https://ml.wikipedia.org/wiki/Kon-Tiki
നോർവീജിയൻ നരവംശശാസ്ത്ര ഗവേഷകനും, സഞ്ചാരിയുമായ തോർ ഹെയർദാൽ ( Thor Heyerdahl ) 1947-ൽ പസിഫിൿ മഹാസമുദ്രം മുറിച്ചു കടക്കാൻ ഉപയോഗിച്ച വള്ളമാണ് കോൺ-ടിക്കി .
പോളിനേഷ്യൻ ദ്വീപസമൂഹങ്ങളിൽ വസിക്കുന്ന മനുഷ്യർ തെക്കെ അമേരിക്കയിൽ നിന്ന് പ്രി കൊളംബിയൻ കാലഘട്ടത്തിൽ കുടിയേറിപ്പാർത്തവർ ആകാം എന്ന് തെളിയിക്കാൻ വേണ്ടിയാണ് ഹെയർദാൽ ഈ പര്യവേഷണം സംഘടിപ്പിച്ചത്.
ആ കാലഘട്ടത്തിൽ തെക്കെ അമേരിക്കയിൽ ലഭ്യമായ വസ്തുക്കൾ ഉപയോഗിച്ചാണ് ഈ ചങ്ങാടം നിർമ്മിച്ചത്.
പ്രധാനമായും ബൽസാ തടി കൊണ്ടാണ് ഇത് നിർമ്മിച്ചത്.
ഹെയർദാലും മറ്റ് അഞ്ച് പേരും ലോറിറ്റ എന്ന തത്തയും ഈ യാത്രയിൽ ഉണ്ടായിരുന്നു.
ഇവർ പെറുവിലെ കയ്യാവു എന്ന സ്ഥലത്ത് നിന്ന് 1947 ഏപ്രിൽ 28 ന് പുറപ്പെട്ടു ഏകദേശം 3770 മൈൽ സഞ്ചരിച്ചു ആഗസ്റ്റ് ഏഴിനു പോളിനേഷ്യയിലെ രറൊയ ദ്വീപിൽ എത്തി.
കോൺകാഫ് ഇംഗ്ലീഷ് വിലാസം https://ml.wikipedia.org/wiki/CONCACAF FIFA confederations AFC CAF CONCACAF CONMEBOL OFC UEFA ക സ തി
നോർത്ത് അമേരിക്ക, സെൻട്രൽ അമേരിക്ക, കരീബിയൻ തുടങ്ങിയ മേഖലകളിലെ രാഷ്ടങ്ങളുടെ സംയുക്ത ഫുട്ബാൾ സംഘടനയാണ് കോൺകാഫ്.1961 സെപ്തംബർ 18ന് മെക്സിക്കോയിലാണ് കൊണ്കാഫ് തുടക്കം.
http://www.concacaf.com
കോൺ ഇംഗ്ലീഷ് വിലാസം https://ml.wikipedia.org/wiki/Angle ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
∠, the angle symbol
രണ്ടു് രേഖകൾ തമ്മിലുള്ള ചെരിവിനെ സൂചിപ്പിക്കുന്ന അളവാണു് കോൺ.
കോണിനെ നിർണ്ണയിക്കുന്ന രണ്ടു് രേഖകളും കൂട്ടിമുട്ടുന്ന ബിന്ദുവിനെ കോണിന്റെ മൂലബിന്ദു എന്നു് വിളിക്കുന്നു.
ഡിഗ്രി, റേഡിയൻ എന്നിവയാണു് കോണിന്റെ യൂണിറ്റായി ഉപയോഗിക്കാറ്.
1 റേഡിയൻ എന്നാൽ (180/π) ഡിഗ്രിയാണ്.
പരസ്പരം ലംബമായ രണ്ടു് രേഖകൾക്കിടയിലെ അളവു് 90 ഡിഗ്രി അല്ലെങ്കിൽ π/2 റേഡിയൻ ആണ്.
ഒരു വൃത്തത്തിന്റെ ചുറ്റളവും വ്യാസവും തമ്മിലുള്ള അനുപാതമാണ് π.
ഇതു് എല്ലാ വൃത്തങ്ങൾക്കും തുല്യമായിരിക്കും.
ഇതിന്റെ മൂല്യം ഏതാണ്ട് 3.1415926535 ആണ്.
കോൺ കോശങ്ങൾ ഇംഗ്ലീഷ് വിലാസം https://ml.wikipedia.org/wiki/Cone_cell കോൺ സെൽ ഘടന
മനുഷ്യ നേത്രത്തിലെ കൂടിയ പ്രകാശത്തിൽ ഉള്ള കാഴ്ചകൾക്കും, വർണ്ണ ദർശനത്തിനും സഹായിക്കുന്ന ഫോട്ടോറിസെപ്റ്റർ കോശങ്ങളാണ് കോൺ കോശങ്ങൾ .
മനുഷ്യന്റെ കണ്ണിൽ ആറ് ദശലക്ഷം മുതൽ ഏഴ് ദശലക്ഷം വരെ കോണുകൾ ഉണ്ട്, അവ കൂടുതലായി കേന്ദ്രീകരിച്ചിരിക്കുന്നത് മാക്യുലയിലാണ്.
കോൺ കോശങ്ങളുടെ സാന്ദ്രത ഏറ്റവും കൂടുതൽ ഉള്ള മാക്യുലയിലെ പ്രദേശം ഫോവിയ സെൻട്രാലിസിസ് ആണ്.
റെറ്റിനയിലെ റോഡ് കോശങ്ങളെ അപേക്ഷിച്ച് കോണുകൾ പ്രകാശത്തോട് സംവേദനക്ഷമത കുറഞ്ഞവയാണ് (റോഡ് കോശങ്ങൾ കുറഞ്ഞ പ്രകാശ തലങ്ങളിൽ കാഴ്ചയെ പിന്തുണയ്ക്കുന്നു), പക്ഷേ നിറം മനസ്സിലാക്കാൻ സഹായിക്കുന്നത് കോൺ കോശങ്ങളാണ്.
അതുപോലെ മികച്ച വിശദാംശങ്ങളും ചിത്രങ്ങളിലെ ദ്രുതഗതിയിലുള്ള മാറ്റങ്ങളും  മനസ്സിലാക്കാൻ കൂടുതൽ സഹായിക്കുന്നത് കോണുകളാണ്.
ഉത്തേജകങ്ങളോടുള്ള കോണുകളുടെ പ്രതികരണ സമയം റോഡുകളേക്കാൾ വേഗത്തിലാണ്.
കോണുകൾ സാധാരണയായി എസ്-കോൺസ്, എം-കോൺസ്, എൽ-കോൺസ് എന്നിങ്ങനെ മൂന്ന് തരത്തിലുണ്ട്, അവ ഓരോന്നിനും വ്യത്യസ്ത തരം പിഗ്മെന്റ് ആണ് ഉള്ളത്.
മൂന്നു തരത്തിലുള്ള ഫോട്ടോപ്സിൻ ഉള്ളതിനാൽ ഈ ഓരോ കോണും ഹ്രസ്വ-തരംഗദൈർഘ്യം, ഇടത്തരം-തരംഗദൈർഘ്യം, ദൈർഘ്യമേറിയ തരംഗദൈർഘ്യം എന്നിവയുമായി സംവേദനക്ഷമമാണ്.
വർണ്ണന്ധതയുള്ളവരിൽ കോണുകളുടെ ഈ വ്യത്യാസപ്പെട്ടിരിക്കും.
അതുപോലെ നാലോ അതിലധികമോ തരത്തിലുള്ള കോണുകളുള്ള ആളുകളുടെ ചില സ്ഥിരീകരിച്ച റിപ്പോർട്ടുകൾ ഉണ്ട്, അത് അവർക്ക് ടെട്രാക്രോമാറ്റിക് കാഴ്ച നൽകുന്നു.
ജനിതകമാറ്റം മൂലം പ്രകാശം തിരിച്ചറിയുന്നതിനുള്ള മൂന്ന് പിഗ്മെന്റുകളുടെയും രാസഘടനയിൽ വ്യത്യാസമുണ്ടെന്ന് തെളിഞ്ഞിട്ടുണ്ട്; അതിനാൽ വ്യത്യസ്ത വ്യക്തികൾക്ക് വ്യത്യസ്ത വർണ്ണ സംവേദനക്ഷമതയുള്ള കോണുകൾ ഉണ്ടാകും.
ഘടന തരങ്ങൾ
മനുഷ്യ നേത്രത്തിൽ സാധാരണയായി മൂന്ന് തരം കോണുകൾ ഉണ്ട്.
ആദ്യത്തേത് ദൈർഘ്യമേറിയ (ഏകദേശം 560നാ.മീ) തരംഗദൈർഘ്യങ്ങളോട് കൂടുതൽ പ്രതികരിക്കുന്നു ഇവയെ ദൈർഘ്യമേറിയ (long) എന്നർഥത്തിൽ എൽ-കോൺ എന്നു വിളിക്കുന്നു.
രണ്ടാമത്തെ തരം ഇടത്തരം (medium) തരംഗദൈർഘ്യത്തോട് (530നാ.മീ) ഏറ്റവും പ്രതികരിക്കുന്നു, അവയെ എം-കോൺ എന്ന് ചുരുക്കിപ്പറയുന്നു.
മൂന്നാമത്തെ തരം ഹ്രസ്വ തരംഗദൈർഘ്യമുള്ള (420നാ.മീ) പ്രകാശത്തോട് ഏറ്റവും കൂടുതൽ പ്രതികരിക്കുന്നു ഹ്രസ്വമായത് (short) എന്നത് സൂചിപ്പിക്കാൻ എസ്-കോൺ എന്ന് സൂചിപ്പിക്കുന്നു.
മൂന്ന് തരങ്ങൾക്കും യഥാക്രമം, വ്യക്തിയെ ആശ്രയിച്ച് 564–580 നാ.